Komission kertomus Euroopan parlamentille ja neuvostolle EMOTR:n tukiosaston menojen kehityksestä Varojärjestelmä nro 8/2004, nro 9/2004 ja nro 10/2004 /* SEK/2004/1575 lopull. */





Bryssel 07.12.2004 SEK(2004) 1575 lopullinen KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestäVarojärjestelmänro 8/2004, nro 9/2004ja nro 10/2004 KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä nro 8/2004, nro 9/2004 ja nro 10/2004 SISÄLLYSLUETTELO 1. Määrärahojen alustava käyttö 4 2. Kuvaus vuoden 2004 talousarvion toteutumisesta 4 3. Päätelmät 7 1. MÄÄRÄRAHOJEN ALUSTAVA KÄYTTÖ Talousarvion määrärahojen täytäntöönpano rahoitusnäkymien otsakkeen 1 osalta lokakuussa 2004 (jäsenvaltioiden menot 16. lokakuuta 2003–31. elokuuta 2004) on 39 335,8 miljoonaa euroa eli 84,1 prosenttia määrärahoista. Ennen tilien tarkastamista ja hyväksymistä menot ovat noin – 3 363,0 miljoonaa euroa indikaattorin alapuolella sekä alaotsakkeen 1a että 1b osalta. Kun mukaan otetaan tilien tarkastaminen ja hyväksyminen, alikäyttö nousee – 3 751,5 miljoonaan euroon sekä alaotsakkeen 1a että 1b osalta. Yksityiskohtaiset tiedot EMOTR:n tukiosaston talousarvion toteutumisesta vuoden 2004 kesäkuusta elokuuhun esitetään tämän kertomuksen liitteissä. 2. KUVAUS VUODEN 2004 TALOUSARVION TOTEUTUMISESTA Talousarvion toteutumiseen vaikuttavat ensisijaisesti seuraavat tekijät: 2.1. Valuuttoihin vaikuttavat tekijät Dollarin pariteetti euroon nähden Edellä mainituissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menot riippuvat dollarin kurssikehityksestä. Talousarvion kurinalaisuudesta 26. syyskuuta 2000 annetun neuvoston asetuksen (EY) N:o 2040/2000 mukaisesti vuoden 2004 maatalousbudjetin oikaisukirjelmää laadittaessa perustana oli vuoden 2003 heinä-, elo- ja syyskuun keskimääräinen dollarin pariteetti eli 1 € = 1,12 $. Dollarin keskikurssi 1. elokuuta 2003–31. heinäkuuta 2004 oli 1 € = 1,20 $ eli vuoden 2004 talousarvion laatimisessa käytettyä kurssia korkeammalla. 2.2. Alaotsake 1a – Markkinoihin vaikuttavat tekijät Alaotsakkeen 1a toteutumisvauhti on noin – 1 235,7 miljoonaa euroa indikaattorin alapuolella ennen tilien tarkastamista ja hyväksymistä. Noin 44 prosenttia tästä alikäytöstä johtuu kasvituotealasta, ja noin 46 prosenttia eläintuotealasta. Noin 8 prosenttia johtuu eläinlääkintää ja kasvien terveyttä koskevien menojen täytäntöönpanovauhdin hidastumisesta. Kasvituotteiden alalla alikäyttö liittyy pääasiassa sokeriin, viljaan, hedelmiin ja vihanneksiin, viiniin ja muihin kasvituotteisiin/toimenpiteisiin. Eläintuotteiden alalla alikäyttö liittyy pääasiassa maitotuotteisiin sekä naudan- ja lampaanlihaan. Seuraavat selvitykset ovat tarpeen: Momentti 05 02 01: Viljan markkinatoimenpiteet | Ero: –208 milj. euroa (–37,0%) | (menot: 304 milj. euroa) (indikaattori: 512 milj. euroa) | Komissio ennakoi tässä vaiheessa, että tämän momentin määrärahoissa tulee olemaan alikäyttöä noin 200 miljoonaa euroa varainhoitovuoden loppuun mennessä. Alikäyttö johtuu pääasiassa ennakoitua pienemmistä tärkkelyksen tukimaksuista: suotuisten markkinaolosuhteiden vuoksi tärkkelyksen tuotantotuen määrä on ollut nollatasolla suurimman osan varainhoitovuotta. Lisäksi viljaa myytiin interventiosta hinnoilla, jotka olivat korkeampia kuin talousarvion laadinnassa käytetyt arviot. Momentti 05 02 05: Sokeri | Ero: –300 milj. euroa (–17,5%) | (menot: 1 226 milj. euroa) (indikaattori: 1 526 milj. euroa) | Alikäyttö indikaattoriin nähden johtuu vientituella viedyn sokerin määrien vähenemisestä. Komission yksiköt arvioivat tämän momentin määrärahojen alikäytön jatkuvan niin, että ero on varainhoitovuoden loppuun mennessä noin –300 miljoonaa euroa. Momentti 05 02 08: Hedelmät ja vihannekset | Ero: –73 milj. euroa (–4,5%) | (menot: 1 394 milj. euroa) (indikaattori: 1 467 milj. euroa) | Komissio arvioi tässä vaiheessa, että tämän momentin määrärahojen alikäyttö jatkuu varainhoitovuoden loppuun asti. Alikäyttö johtuu pääasiassa siitä, että alan suotuisten markkinaedellytysten vuoksi markkinoilta vedettyjen hedelmien ja vihannesten määrä on vähentynyt. Lisäksi banaanien tukimenot vähenivät, koska suotuisat markkinaolosuhteet johtivat banaanien hinnan nousuun ja sen myötä tuen määrän alenemiseen. Momentti 05 02 09: Viini | Ero: –67 milj. euroa (–5,6%) | (menot: 1 025 milj. euroa) (indikaattori: 1 092 milj. euroa) | Alikäyttö indikaattoriin verrattuna johtuu siitä, että kriisitislaukseen ei jouduttu tämän varainhoitovuoden aikana turvautumaan, ja interventioon ostetun alkoholin määrä oli pienempi kuin talousarvion laatimisen yhteydessä arvioitiin. Komission yksiköt arvioivat, että tämän momentin määrärahojen alikäyttö jatkuu varainhoitovuoden loppuun asti, jolloin sen määrä on noin –70 miljoonaa euroa. Momentti 05 02 11: Muut kasvituotteet / toimenpiteet | Ero: –66 milj. euroa (–8,5%) | (menot: 610 milj. euroa) (indikaattori: 676 milj. euroa) | Alikäyttö johtuu POSEI-ohjelmien täytäntöönpanon hidastumisesta verrattuna indikaattorin osoittamaan tasoon. Momentti 05 03 01: Maito ja maitotuotteet | Ero: –386 milj. euroa (–13,1%) | (menot: 2 349 milj. euroa) (indikaattori: 2 735 milj. euroa) | Komission yksiköt arvioivat, että tässä momentissa tulee olemaan talousarviomäärärahojen alikäyttöä noin –550 miljoonaa euroa varainhoitovuoden loppuun mennessä. Alikäyttö johtuu pääasiassa siitä, että maitoalan suotuisten markkinaolosuhteiden vuoksi maitotuotteiden vientitukien määrä on vähentynyt. Lisäksi komissio arvioi maidon lisämaksusta kertyvän suuremman määrän kuin talousarviota laadittaessa arvioitiin. Momentti 05 03 02: Naudanliha | Ero: –124 milj. euroa (–1,5%) | (menot: 7 640 milj. euroa) (indikaattori: 7 764 milj. euroa) | Komission yksiköt arvioivat, että tässä momentissa tulee olemaan talousarviomäärärahojen alikäyttöä noin –250 miljoonaa euroa varainhoitovuoden loppuun mennessä. Alikäyttö johtuu pääasiassa sitä, että naudanlihaa on viety vähemmän kuin talousarviota laadittaessa arvioitiin. Lisäksi talousarvioon sisältyi määrärahoja, joista oli tarkoitus korvata jäsenvaltioille niiden rahoitusosuuksia Euroopan yhteisöjen tuomioistuimen asiassa C239/01 antamasta tuomiosta seuraavan erityisen ostojärjestelmän menoista. Näitä määrärahoja ei käytetty, koska jäsenvaltiot ilmoittivat useimmissa tapauksissa korvattavat määrät välittömästi ja saivat korvaukset jo edellisen varainhoitovuoden loppuun mennessä. Momentti 05 03 04: Sianliha, munat ja siipikarja, mehiläishoito ja muut eläintuotteet | Ero: 3 milj. euroa (1,7%) | (menot: 146 milj. euroa) (indikaattori: 143 milj. euroa) | Sianlihamarkkinoiden tasapainottamiseksi komissio otti käyttöön sianlihan yksityistä varastointia koskevan toimenpiteen joulukuussa 2003 ja tuoreen ja jäädytetyn sianlihan vientituet tammikuun 2004 lopusta. Nämä toimenpiteet kuitenkin keskeytettiin alan markkinatilanteen kehittymisen vuoksi. Vuoden 2004 talousarviossa ei kuitenkaan ollut määrärahoja näitä järjestelmiä varten. Jos jäsenvaltiot maksavat kaikki näissä toimenpiteissä maksettaviksi kuuluvat maksut, sianliha-alalle talousarviossa varatuissa määrärahoissa tulee siksi olemaan ylikäyttöä. 2.3. Alaotsake 1b Momentti 05 04 04: Siirtymäkauden tukiväline maaseudun kehittämistoiminnan rahoittamiseksi uusissa jäsenvaltioissa | Ero: –1 710 milj. euroa (–98,7%) | (menot: 23 milj. euroa) (indikaattori: 1 733 milj. euroa) | Kyseinen momentti koskee siirtymäkauden tukivälinettä uusien jäsenvaltioiden maaseudun kehittämistoiminnan rahoittamiseksi EMOTR:n tukiosastosta. Uusien jäsenvaltioiden maaseudun kehittämisohjelmien viivästymisen vuoksi myös niiden tarkastelu ja hyväksyminen komissiossa viivästyi. Komission yksiköt kuitenkin arvioivat tämänhetkisen alikäytön olevan tilapäistä, ja ne ennakoivat kaikkien näihin ohjelmiin varattujen määrärahojen tulevan käytettyä vuoden loppuun mennessä. 3. PÄÄTELMÄT Määrärahojen täytäntöönpano 31. elokuuta 2004 Määrärahojen täytäntöönpanossa lokakuussa 2004 (jäsenvaltioiden menot 16.10.2003.–31.8.2004) on alikäyttöä alaotsakkeen 1a osalta. Alikäyttö johtuu osittain eläinlääkintää ja kasvien terveyttä koskevien menojen täytäntöönpanovauhdin hidastumisesta. Sen sijaan muissa toimenpiteissä komission yksiköt arvioivat saavutettavan noin 1,6 miljardin euron talousarviomäärärahojen säästön. Suurimmat säästöt saavutetaan talousarvion momenteissa 05 02 01, 05 02 05, 05 02 08, 05 02 09, 05 03 01, 05 03 02 ja 05 03 03. Talousarvion muiden momenttien täytäntöönpanon kehittymisen osalta komission yksiköt eivät voi tässä vaiheessa esittää lopullista kantaa. Edellä olevassa 2.3 kohdassa esitettyä momentin 05 04 04 käyttöä koskevaa huomiota lukuun ottamatta alaotsakkeen 1b nykyinen alikäyttö ei anna tässä vaiheessa aihetta huomautuksiin. LIITE 1 [pic] LIITE 2 [pic] LIITE 3 [pic]